### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2021 og 2022 givet anlægsbevillinger til udvendig vedligeholdelse af kommunale ejendomme i 2021 og 2022 finansieret af de afsatte rådighedsbeløb.

Anlæggene er afsluttede i 2021 og 2022, og der aflægges anlægsregnskaber herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

## Indstillinger

Direktøren indstiller

1. at anlægsregnskab for Udvendig vedligeholdelse af kommunale ejendomme 2021 godkendes
2. at anlægsregnskab for Udvendig vedligeholdelse af kommunale ejendomme 2022 godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2021 og 2022 givet anlægsbevillinger til udvendig vedligeholdelse af kommunale ejendomme i 2021 og 2022 finansieret af de afsatte rådighedsbeløb.

Anlæggene er afsluttede i 2021 og 2022, og der aflægges anlægsregnskaber herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

Der forelægges følgende anlægsregnskaber til godkendelse:

|  |  |  |  |
| --- | --- | --- | --- |
|  | Bevilling  kr. | Regnskab  kr. | Mer/mindreforbrug (mindreforbrug = + og merforbrug = - |
| Udvendig vedligeholdelse 2021 | 6.711.000 | 7.362.890 | -651.890 |
| Udvendig vedligeholdelse 2022 | 11.652.000 | 11.000.324 | 651.676 |
| I alt | 18.363.000 | 18.363.214 | -214 |

Specifikation af anlægsregnskaberne fremgår af bilag.

*Det tekniske Områdes bemærkninger:*

Prioriteringen og gennemførelsen af opgaverne har i 2021 og 2022 fulgt de foregående års tilgang. Teknik- og Miljøudvalget har i starten af året prioriteret anlægsbevillingen på baggrund af et forslag fra administrationen.

Forslaget til prioritering er udarbejdet på baggrund af vedligeholdelsesdata på alle ejendommene samt konkret viden om udfordringer på de enkelte ejendomme.

I 2021 var der en afsat et mindre rådighedsbeløb end normalt efter fremrykning af midler fra 2021 til 2020. Der blev arbejdet med renovering af bygningsdele som tage, vinduer og gulve. Tagudskiftninger og reparationer er udført på få bygninger ud af den samlede portefølje. Det skyldes den enkelte opgaves omfang og økonomi. Alex Petersen er overordnet set udført som samlet udbud på en række bygninger. Metoden har været anvendt i flere år og vurderes fortsat at give mest mulig vedligehold for pengene.

Derudover er der arbejdet med opgaver på de tekniske anlæg, der i de fleste år også står for en stor del af bevillingen.

Endelig er der arbejdet med en række mindre og mere konkrete opgaver, der fremgår af bilaget.

Merforbruget i 2021 skyldtes akutte opgaver, der var nødvendige af hensyn til blandt andet at sikre varmeforsyningen inden vinterperioden på [adresse], Rørmosecenteret og Gørlevhallen.

Merforbruget blev aftalt udlignet af et mindreforbrug på 2022-bevillingen. Det er gennemført som det fremgår.

I 2022 er der igen arbejdet med renovering af bygningsdele som tage, vinduer og gulve.

Derudover er der arbejdet med opgaver på de tekniske anlæg, der i de fleste år også står for en stor del af bevillingen.

Endelig er der arbejdet med en række mindre og mere konkrete opgaver, der fremgår af bilaget.

## Økonomiske konsekvenser

Liva Simonsen viser et merforbrug på 214 kr., hvilket svarer til ca. 0,001 %

### Sagens forløb

09-03-2023 Teknik- og Miljøudvalget
Anbefales.
22-03-2023 Økonomiudvalget
Anbefales.